טוני קושנר

אנתוני רוברט "טוני" קושנר (באנגלית: Anthony Robert "Tony" Kushner; נולד ב-16 ביולי 1956 בניו יורק) הוא מחזאי ותסריטאי יהודי-אמריקאי, שנודע בעיקר בגלל המחזה מלאכים באמריקה, שזיכה אותו בפרס פוליצר. עם מחזות אחרים שכתב נמנים: "סלאבים! או: השאלות הנצחיות של המידה הטובה והאושר", "Homebody/Kabul" ו-"Bright Room". קושנר תרגם ועיבד בארצות הברית מספר יצירות של התיאטרון האירופי הקלאסי והמודרני, מאת שייקספיר, קורניי, ברכט (אמא קוראז'). יחד עם אריק רות' הוא חיבר את התסריט לסרט "מינכן" של סטיבן ספילברג. טוני קושנר נולד בשנת 1956 במשפחה יהודית במנהטן, ניו יורק. זמן קצר אחרי לידתו, הוריו, ויליאם קושנר, נגן קלרינט ומנצח, בעל שורשים בגרמניה, וסילביה קושנר, לבית דויטשר, נגנית בסון שהתחנכה ברוח קומוניסטית, עברו לגור בלייק צ'ארלס, לואיזיאנה. בימי ילדותו קושניר ראה תכופות את אמו שהייתה שחקנית חובבת מופיעה בהצגות של להקה קהילתית מקומית. פעם אחת, אחרי שראה אותה משחקת תפקיד של מטופלת משותקת של פרויד במחזה "ארץ רחוקה", מאת הנרי דנקר, הזדהה עד כדי כך עם התפקיד שהיא גילמה עד שלקה בעצמו בשיתוק זמני. בגיל 18 בשנת 1974 חזר קושנר לניו יורק כדי ללמוד ספרות אנגלית באוניברסיטת קולומביה. בהמשך סיים תואר שני בבימוי תיאטרון באוניברסיטת ניו יורק. בשנותיו כסטודנט, בשנים 1981-1978 ביים קושנר הצגות ילדים עם מחזות פרות עיטו (Masque of Owls e Incidents and Occurrences During the Travels of the Tailor Max) או מאת שייקספיר (חלום ליל קיץ, הסערה) במסגרת תוכנית לילדים מחוננים בלייק צ'ארלס. החל משנת 1989 היה קושניר פעיל כאמן אורח בתוכנית הלימודים לתיאטרון של אוניברסיטת ניו יורק, גם באוניברסיטאות ייל ופרינסטון. בשנים 1992-1990 עבד כמחזאי הבית של בית הספר ג'וליארד לדרמה בניו יורק. הידוע ביותר הוא ביצירותיו הוא המחזה "מלאכים באמריקה: פנטזיה גאית על נושאים לאומיים" המחולקת לשני חלקים: Angels in America: Millennium Approaches (מלאכים באמריקה: המילניום מגיע) (1993) ו"מלאכים באמריקה: פרסטרויקה" (1994) שזיכו אותו, בין היתר, בפרס פוליצר ופרס טוני על המחזה הטוב ביותר של השנה. היצירה, שבשלמותה אורכת שבע שעות, נועדה להיות מעין אפוס של השנים בניו יורק שבהן פרצה מגפה האיידס ושבהן שלט הנשיא רונלד רייגן. אחד מגיבוריה הראשיים של המחזה הוא רוי כהן, המשפטן ההומוסקסואל בארון, ששימש בשנות ה-50 כעוזרו של הסנטור ג'וזף מקארתי, רדף ליברלים וקומוניסטים וגינה בפומבי את ההומוסקסואליות, בעוד שלבסוף חלה ומת מאיידס. בשנת 2003 יצר לפי המחזה את המיני-סדרה לטלוויזיה "מלאכים באמריקה" בבימויו של מייק ניקולס, עם אל פצ'ינו, מריל סטריפ ואמה תומפסון. על התסריט של סדרה זו זכה קושנר בפרס אמי. בהמשך בשנת 2004 המחזה "מלאכים באמריקה" עובד גם ללברית לאופרה באותו השם מאת המלחין פטר אטווש שהוצגה בפריז. קושנר כתב מחזות רבים, ביניהם "Slavs!" (סלאבים!), "Homebody/Kabul“ ו-"Caroline, or Change" (קרולין, או שינוי). בשנת 2009 הוצג תיאטרון גאטרי במינאפוליס, מינסוטה יצירתו "The Intelligent Homosexual's Guide to Capitalism and socialism with a Key to the Scriptures (המדריך להומוסקסואל אינטליגנטי לקפיטליזם וסוציאליזם עם מפתח לכתבי הקודש). בשנת 2005 טוני קושנר כתב לסרטו של סטיבן ספילברג "מינכן" תסריט שזיכה אותו למועמדות לפרס אוסקר. בשנת 2012 שוב שיתפו שניהם פעולה גם בסרט "לינקולן". בשנת 2022 שבו השניים לשתף פעולה בסרטו החדש של ספילברג "הפייבלמנים". בשנת 2003 התחתן קושנר עם שותפו מזה כבר לחיים, מארק האריס, עורך המגזין "Entertainment Weekly". 1993 - פרס פוליצר - על מלאכים באמריקה: המילניום מגיע 1993 - פרס טוני - על מלאכים באמריקה: המילניום מגיע 1994 - פרס טוני - על מלאכים באמריקה: פרסטרויקה 2004 - פרס אמי - על מלאכים באמריקה (מיני-סדרה) מלאכים באמריקה - נוסח עברי מאת יונתן אסתרקין - הוצג בבימויו של אסתרקין בבית צבי בשנת 2007 מלאכים באמריקה - נוסח עברי מאת איתן בלום - הוצג בבימויו של שמואל הספרי בתיאטרון הקאמרי בשנת 1993 ובבימויו של רוני פינקוביץ' בתיאטרון חיפה בשנת 1996 מלאכים באמריקה - נוסח עברי מאת אלי ביז'אוי - הוצג בבימויו של גלעד קמחי בתיאטרון הקאמרי בשנת 2023 Contemporary Literary Criticism, Gale (Detroit), Volume 81, 1994. Harold Bloom, ed.: Tony Kushner, New York, Chelsea House, 2005. Per K. Brask, ed.: Essays on Kushner’s Angels, Winnipeg, Blizzard Publishing, 1995. James Fisher: The Theater of Tony Kushner, London, Routledge, 2002. James Fisher, ed.: Tony Kushner: New Essays on the Art and Politics of His Plays, London, McFarland & Company, 2006. Deborah R. Geis, Steven F. Kruger: Approaching the Millennium: Essays on Angels in America, University of Michigan Press, 1997. Ricarda Klüßendorf: The Great Work Begins“. Tony Kushner's Theater for Change in America, Trier, WVT, 2007. Anthony Lioi: The Great Work Begins: Theater as Theurgy in Angels in America, in CrossCurrents, Fall 2004, Vol. 54, No 3 Ingar Solty: Tony Kushners amerikanischer Engel der Geschichte, in Das Argument - Zeitschrift für Philosophie und Sozialwissenschaften, 47. Jg., Nr. 265, Heft 2/2006, S.209-225 (PDF) מדיה וקבצים בנושא טוני קושנר בוויקישיתוף טוני קושנר, במסד הנתונים הקולנועיים IMDb (באנגלית) טוני קושנר, באתר "אידיבי", מאגר הידע העברי לקולנוע ישראלי ועולמי טוני קושנר, באתר AllMovie (באנגלית) טוני קושנר, במסד הנתונים הקולנועיים KinoPoisk (ברוסית) טוני קושנר, באתר MusicBrainz (באנגלית) טוני קושנר, באתר Discogs (באנגלית) פרטים ביוגרפיים באתר jrank.org על המחזה "מלאכים באמריקה" באתר המגזין הגרמני "דר שפיגל" און ליין 31. Oktober 2010 כתבת רוויו בניו יורק טיימס Jesse Green 17-10-2010 (באנגלית) מאמר בכתב העת הגרמני "זוציאליזמוס ארכיב" בהמבורג(הקישור אינו פעיל) 1 במאי 2005 "Ingar Solty Gegenhegemonie und politisches Theater, "SozialismusArchiv (בגרמנית) Ingar Solty: Die Menschen erinnern. Tony Kushner zum 50. Geburtstag. In: junge Welt, 15. Juli 2006 מאמר של אינגאר זולטי ב"יונגה וולט", 15 ביולי 2006 במלאת 50 למחזאי (בגרמנית) Dominic Cavendish, ‏How that angel flew into my life, The Telegraph, 2 May 2007 מאמר ב-Prospect 3-9-2010 ? John Nathan Tony Kushner: a political playwright אליסון קפלן סומר, טוני קושנר: "מייאש לראות שרוב הישראלים חושבים שמה שצה"ל עושה בעזה זה לגיטימי", באתר הארץ, 25 במרץ 2024 טוני קושנר, באתר אנציקלופדיה בריטניקה (באנגלית) טוני קושנר (1956-), דף שער בספרייה הלאומית